|  |
| --- |
| ***«Pali się»«Fire of Love (Pali się)»***  Song av Tulia |
|  |
| **Land** | Polen |
| **Språk** | Polsk, engelsk |
| **Utgjeve** | 23. november 20188. mars 2019 (ESC-versjon) |
| **Sjanger** | Folkrock |
| **Lengd** | 02:46 |
| **Selskap** | Universal Music Polska |
| Låtskrivar(ar) | Nadia Dalin, Allan Rich, Jude Friedman og Sonia Krasny |
|

**«Pali się»** (norsk 'det brenn') er ein polsk folkrocksong frå 2018 som vert framført av den polske gruppa Tulia. Ein tospråkleg versjon av songen, **«Fire of Love (Pali się)»**, var det polske bidraget til Eurovision Song Contest 2019 i Tel Aviv i Israel.

Om songen
---------

«Pali się» er komponert av Nadia Dalin, medan Allan Rich, Jude Friedman og Sonia Krasny har skrive teksta. Songen vert framført av folkrock-jentegruppa Tulia, og den er den femte singelen til gruppa. Inspirasjonen til songen kom frå den historiske dramafilmen *Cold War*, regissert av Paweł Pawlikowski. Songen vart utgjeven 23. november 2018 og seinare teken med på deluxe-versjonen av gruppas album *Tulia*.

Den polske kringkastaren Telewizja Polska valde «Pali się» til det polske bidraget til Eurovision Song Contest 2019. I Eurovision-versjonen er delar av teksta på engelsk, og tittelen vart endra til «Fire of Love (Pali się)». Denne versjonen vart utgjeven 8. mars 2019.

### Eurovision Song Contest

Tulia framfører «Fire of Love (Pali się)» under ei av prøvene i Tel Aviv i 2019.
I januar 2019 vart Polen trekt til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Polen hadde startnummer 4. «Fire of Love (Pali się)» enda på ellevteplass i sin semifinale, og vart dimed ikkje kvalifisert til finalen laurdag 18. mai.

Strid om musikkvideo
--------------------

Den opphavlege musikkvideoen til «Pali się» viste fleire bilete av ein vegkross, men i Eurovision-versjonen var bileta med denne krossen fjerna. Dette førte i Polen til påstandar om sensur og diskriminering av kristne. Direktør for Telewizja Polska (TVP), Jacek Kurski, bad plateselskapet Universal Music Polska om å bruke den originale versjonen av musikkvideoen. Dei to videoane er nesten identiske, med unntak av at krossen er fjerna i Eurovision-versjonen.

Plateselskapet til Tulia fortalde at kross-bileta var redigerte bort på grunn av dei strenge restriksjonane kring politiske og religiøse bodskapar i songar og videoar frå Den europeiske kringkastingsunionen (EBU). Plateselskapet sa at det heller ikkje var dei som stod bak den redigerte videoen. Trass dei strenge EBU-restriksjonane kan likevel ein liten figur av Jan av Nepomuk skimtast i bakgrunnen i Eurovision-versjonen.

Referansar
----------

1. ↑  «Tulia - Poland — Tel Aviv 2019». Henta 7. mai 2019.
2. ↑  «‎Pali Się by Tulia» (på engelsk). Henta 7. mai 2019.
3. ↑  «‎Fire Of Love (Pali Się) - Single by Tulia». *iTunes* (på engelsk). Henta 7. mai 2019.
4. ↑  «First Semi-Final of Tel Aviv 2019». EBU. Henta 7. mai 2019.
5. ↑  «First Semi-Final: 10 acts qualify for Eurovision 2019 Grand Final». 14. mai 2019. Henta 15. mai 2019.
6. ↑  «Cenzura? Krzyż usunięty z anglojęzycznej wersji teledysku Tulii "Pali się"». gosc.pl. Henta 13. mars 2019.
7. ↑  «Prezes Kurski: "Nikt z Telewizji nie wyraził zgody na usunięcie znaku Krzyża z teledysku piosenki „Pali się" zespołu Tulia"». wpolityce.pl. Henta 13. mars 2019.
8. ↑  «Tulia - Fire of Love (Pali Się) - Poland Eurovision 2019». YouTube: TuliaVEVO. Henta 14. mars 2019.
9. ↑  «Tulia - Pali Się». YouTube: TuliaVEVO. Henta 14. mars 2019.
10. ↑  «Teledysk bez przydrożnego krzyża. Z angielskiej wersji polskiej piosenki na Eurowizję po prostu go wycięto». natemat.pl. Henta 13. mars 2019.
11. ↑  «Usunięto krzyż z teledysku Tulii. Jest oświadczenie». dorzeczy.pl. Henta 13. mars 2019.

* *Denne artikkelen bygger på «Pali się» frå Wikipedia på bokmål, den 22. desember 2021.*